ג'ואן בנואה

ג'ואן בנואה סמואלסון (באנגלית: Joan Benoit Samuelson; נולדה ב-16 במאי 1957) היא אתלטית עבר אמריקאית, האלופה האולימפית הראשונה (לוס אנג'לס 1984), פעמיים ברציפות ראשונה בעולם (1982 ו-1983) ושיאנית עולם בריצת מרתון. נוסף לכך, היא פעמיים אלופת מרתון בוסטון (1979 ו-1983) ושיאנית מרתון בוסטון במשך 11 שנים, אלופת מרתון שיקגו (1985) ושיאנית מרתון שיקגו במשך 16 שנים, אלופת מרתון אוקלנד (1980), שיאנית עולם בחצי מרתון, אלופת המשחקים הפאן אמריקאיים (קראקס 1983) בריצת 3000 מטר ואלופת ארצות הברית (1981) בריצת 10000 מטר.

 ביוגרפיה 
בנואה נולדה וגדלה בקייפ אליזבת, מיין.

1978
בנואה זכתה במדליית כסף בריצת מרתון ברמודה בשנת 1978 בתוצאה של 2:50:54 שעות.

1979
במרתון בוסטון שנערך בשנת 1979 זכתה בנואה במדליית זהב בשיא חדש של 2:35:15 שעות, שיפור לשיא בן ה-4 שנים של ליאן וינטר ממערב גרמניה (2:42:24 שעות). באותה שנה היא זכתה במרתון נייקי שנערך ביוג'ין, אורגון בשיא תחרות חדש של 2:35:41 שעות וזכתה במדליית כסף באליפות ארצות הברית בריצת 10000 מטר בתוצאה של 32.52.5 דקות.

1980
במרתון אוקלנד, ניו זילנד שנערך ב-3 בפברואר 1980 זכתה בנואה במדליית זהב בתוצאה של 2:31:23 שעות.

1981
שיאנית עולם בריצת חצי מרתון
בריצת חצי מרתון שנערכה בסן דייגו, קליפורניה ב-18 בינואר 1981 קבעה בנואה שיא עולם חדש של 1:11:16 שעות. במרתון בוסטון השני שלה שנערך ב-21 באפריל היא זכתה במדליית ארד בתוצאה של 2:30:17 שעות, אחרי המנצחת ז'קלין גרו מקנדה ששיפרה את שיאה (2:34:28 שעות) ובאותה שנה היא זכתה באליפות ארצות הברית בריצת 10000 מטר בתוצאה של 33.37.5 דקות.

1982
במרתון נייקי שנערך ביוג'ין ב-12 בספטמבר 1982 היא זכתה במדליית זהב בשיא תחרות חדש של 2:26:12 שעות.

1983
שיאנית עולם בריצת מרתון
במרתון בוסטון השלישי שלה שנערך ב-18 באפריל 1983 היא זכתה במדליית זהב בשיא עולם חדש של 2:22:43 שעות, שיפור לשיא שנקבע יום קודם לכן במרתון לונדון על ידי גרטה וייץ מנורווגיה (2:25:28.7 שעות). שיא זה החזיק מעמד שנתיים ונשבר במרתון לונדון על ידי אינגריד כריסטיאנסן מנורווגיה (2:21:06 שעות).

במשחקים הפאן אמריקאיים שנערכו בקראקס, ונצואלה באוגוסט אותה שנה היא זכתה במדליית זהב בריצת 3000 מטר, הריצה הארוכה ביותר לנשים במשחקים אלה, בתוצאה של 9:14.19 דקות.

בריצת חצי מרתון שנערכה בפילדלפיה, פנסילבניה ב-18 בספטמבר אותה שנה היא החזירה לעצמה את שיא העולם והעמידה אותו על תוצאה של 1:09:10 שעות.

1984
האלופה האולימפית הראשונה בריצת מרתון
17 ימים לפני המבחנים האמריקאים לאולימפיאדת לוס אנג'לס שנערכו במאי 1984 היא עברה ניתוח ארתרוסקופיה בברך בגלל פציעה. באופן יוצא דופן היא החלימה במהירות והצליחה להשתתף במבחנים ולנצח בתוצאה של 2:31:04 שעות, 30 שניות לפני ג'ולי בראון, בעבר שיאנית עולם בריצת 10000 מטר. במשחקים עצמם היא זכתה במדליית זהב בריצת מרתון בתוצאה של 2:24:52 שעות, לפני אלופת העולם גרטה וייץ (2:26:18 שעות) ורוזה מוטה מפורטוגל (2:26:57 שעות). אותה שנה היא שיפרה את שיאה העולמי בריצת חצי מרתון שנערך בפילדלפיה והעמידה אותו על 1:08:34 שעות, שיא זה החזיק מעמד 3 שנים ונשבר על ידי אינגריד כריסטיאנסן (1:06:40 שעות)

1985
בריצת מרתון שיקגו שנערך ב-20 באוקטובר 1985 היא זכתה במדליית זהב בשיא ארצות הברית חדש של 2:21:21 שעות, 15 שניות משיא העולם הטרי בן ה-6 חודשים של אינגריד כריסטיאנסן (2:21:06 שעות), לפני כריסטיאנסן (2:23:05 שעות) ורוזה מוטה (2:23:29 שעות). שיא ארצות הברית זה החזיק מעמד 18 שנים ונשבר במרתון לונדון על ידי דינה קסטור (2.21.15 שעות).

1988
במרתון ניו יורק שנערך בשנת 1988] זכתה בנואה במדליית ארד בתוצאה של 2:32:40 שעות.

1991
במרתון בוסטון שנערך בשנת 1991 היא סיימה במקום רביעי בתוצאה של 2:26:54 שעות ובמקום שישי במרתון ניו יורק שנערך באותה שנה בתוצאה של 2:33:49 שעות.

 תארים והישגים 
 בשנת 1985 זכתה בנואה בפרס ג'יימס א' סאליבן, פרס לספורטאי החובבן הטוב ביותר.

 שיאיה האישיים 
 ריצת 3000 מטר: 8.53.49 דקות (1983)
 ריצת 5000 מטר: 15:43.1 דקות (1979)
 ריצת 10000 מטר: 32:07.41 דקות (1984)
 ריצת 10 ק"מ: 31:37 דקות (1983)
 ריצת חצי מרתון: 1:08:34 שעות (1984), 1:08:23 שעות, תוך כדי מרתון בוסטון (1983)
 ריצת מרתון: 2:21:21 שעות (1985)

 הישגים בתחרויות 
 שנה  תחרות  מקום  תוצאה1978 מרתון ברמודה 25px2:50:541979 מרתון בוסטון 25px2:35:151980 מרתון אוקלנד 25px2:31:231981 מרתון בוסטון 25px2:30:171982 מרתון נייקי 25px2:26:121983 מרתון בוסטון 25px2:22:431984 אולימפיאדת לוס אנג'לס 25px2:24:521985 מרתון שיקגו 25px2:21:211988 מרתון ניו יורק 25px2:32:40 1991 מרתון בוסטון מקום רביעי2:26:54 מרתון ניו יורק מקום שישי2:33:49

קישורים חיצוניים

קטגוריה:אלופות אולימפיות אמריקאיות: אתלטיקה
קטגוריה:שיאניות עולם אמריקאיות: אתלטיקה
קטגוריה:אתלטיות באולימפיאדת לוס אנג'לס (1984)
קטגוריה:זוכי פרס ג'יימס סאליבן
קטגוריה:בוגרי מכללת בואודין
קטגוריה:אלופות אולימפיות: ריצת מרתון
קטגוריה:אמריקאיות שנולדו ב-1957
קטגוריה:אמריקאים שנולדו ב-1957